**PROPOZÍCIE**

**Termín** : 14. Septembera 2013

**Priestor štartu :** Priestor turistickej prenášky z prívodného kanála do starého koryta pri obci Dobrohošt oproti hati Dunakiliti. Riečny kilometer cca 1842

**Priestor Cieľa :** Gabčíkovo, Hullám csárda, riečny kilometer cca 1820

**Program podujatia :**

8.30 - 10:00 registrácia

10.00 Poučenie pretekárov, Výklad trate

11.15 Zoraďovanie na štart

11.30 Štart všetkých kategórií

12.45 Príchod prvých pretekárov do cieľa

14.00 Predbežné výsledky, občerstvenie

15.00 vyhlásenie výsledkov

**Organizátor** : Vodácky klub DUNAJČÍK

**Kontakt:**

Vodácky klub DUNAJČÍK, Klokočova 5, 851 05 Bratislava

riaditeľ pretekov : Martin Mišík, tel: 0915 713 080, e-mail: m.misik@dhi.sk

**e-mail:** dm@dunajcik.sk

**web**: www.dunajcik.sk

**Štart** : Priestor turistickej prenášky z prívodného kanála do starého koryta pri obci Dobrohošt oproti hati Dunakiliti. Riečny kilometer cca 1842

Štart bude hromadný !

Štartová a zoraďovacia línia budú vytýčené bójami.

Zoraďovacia línia bude slúžiť na radenie pretekárom pred ostrým štartom. Do prednej línie budú radení pretekári na rýchlostných lodiach do zadnej pretekári na turistických lodiach.

Neuposlúchnutie pokynov štartéra a/alebo prekročenie štartovej línie pred štartom môže viesť k diskvalifikácii pretekára

**Cieľ :** Gabčíkovo, Hullám csárda, riečny kilometer cca 1820

Cieľová línia bude vytýčená bójami

**Doprava medzi priestorom cieľa a štartu :**

Pretekár sa musí samostatne dopraviť do priestoru štartu.

Doprava medzi priestorom cieľa a štartu bude zabezpečená mikrobusmi s vlekom. Odchody mikrobusov budú podľa potreby.

Osobné veci si pretekár pri štarte môže uložiť v mikrobuse a vyzdvihnúť v cieli. V priestore registrácie budú k dispozícii igelitové vracia na osobné veci.

**Prihlášky** : Prihlásiť sa môžete na mieste štartu alebo prostredníctvom prihlášky dostupnej na stránke podujatia. Vyplnenú prihlášku treba zaslať na adresu : dm@dunajcik.sk

Štartovné pretekár hradí v hotovosti pri registrácii v priestore štartu.

Registrovaní pretekári SZRK - v súlade s pravidlami SZRK

**Štartovné** :

- registrovaní pretekári SZRK : v súlade s pravidlami SZRK

- ostaní : 10.00 Eur

Súčasťou štartovného je kupón na guláš, podávaný v Hullám csárde

**Platba** :

- hotovosť: v priestore štartu

**Trať** : všetky kategórie rovnaká trať

Mierne tečúca voda, bez prenášok, dostatočná šírka, bez prekážok.

Z miesta štartu (cca riečny kilometer 1842) dolu prúdom Dunaja po cca riečny kilometer 1820. Dĺžka trate cca 22 km bez prenášky.

Súradnice miesta štartu a prezentácie: 47°59'45.35"S , 17°19'59.61"V

Google Earth trate (Klik na súbor. Je potrebné mať nainštalovaný Google Eart) : 

**Časový limit trate :**

pre plynulý priebeh podujatia a zabezpečenia bezpečnosti pretekárov, sa určujú nasledovné časové limity trate.

rkm 1835 (7km od štartu) - prechod najneskôr do 1hod od štartu

rkm 1825 (17km od štartu) - prechod najneskôr do 2 hod od štartu

Po uplynutí časového limitu sprievodný motorový čln uzavrie trať.

**Kategórie** :

*Pretekárske lode (rýchlostné, zjazdové, surfski) :*

Kadeti (chlapci 15 – 16 rokov) – K2, C2

Kadetky (dievčatá 15 – 16 rokov) – K2

Juniori (chlapci 17 – 18 rokov) – K1, C1

Juniorky (dievčatá 17 – 18 rokov) – K1

Muži – K1, C1

Ženy – K1

Veteráni (35+, 45+, 55+, ...) – K1, C1

Veteránky (30+, ....) – K1

***Turistické lode: Morský kajak, Turistická C2 (muži, ženy, mix)***

Rozdelenie turistických kategórií na vekové skupiny – juniori do 18 r., dospelí, veteráni, zváži usporiadateľ na základe počtu zúčastnených posádok.

**Ceny :** Víťazi kategórií získajú športové trofeje, pretekári na prvých troch miestach získajú medaily. Víťaz vybranej mládežníckej pretekárskej kategórie získa JANTEX trophy - vecnú cenu z produkcie výrobcu pádiel JANTEX. Usporiadateľ zváži vypísanie finančnej prémie pre absolútneho víťaza, podľa počtu registrovaných lodí. Vypísanie finančnej prémie bude vyhlásené pred štartom.

**Podmienky účasti** :

Prihlásením na preteky dávam súhlas na spracovanie poskytnutých údajov pre evidenciu

na športovom podujatí podľa § 7 zákona č. 428/2002 o ochrane osobných údajov.

Potvrdzujem, že som fyzicky spôsobilý (á) absolvovať trať pretekov "DUNAJSKÝ MARATÓN 2013".

Beriem na vedomie, že sa pretekov zúčastňujem na vlastné nebezpečenstvo a súhlasím s podmienkami účasti.

Prehlasujem, že som plavec.

Všetky lode musia byť zabezpečené proti potopeniu.

Všetkým účastníkom sa odporúča mať po celý čas pretekov oblečenú plávaciu vestu.

Pretekári, ktorí predčasne odštartujú, neprejdú všetkými kontrolami, nešportovo sa správajú počas pretekov, budú diskvalifikovaní so stratou všetkých práv.

Organizátor si vyhradzuje právo podujatie zrušiť v prípade extrémne nepriaznivého počasia alebo ohrozenia zdravia a života účastníkov, bez nároku na vrátenie štartovného.

Osoby do 18 rokov sú povinné k prihláške doložiť písomný súhlas rodičov (!), osoby do 15 rokov smú absolvovať maratón len v sprievode zákonného zástupcu

Usporiadateľ nezodpovedá za škody účastníkom vzniknuté ani ním spôsobené.

Pre registrovaných pretekárov SZRK (Slovenský zväz rýchlostnej kanoistiky) platia podmienky účasti podľa pravidiel SZRK.

**Organizátor si vyhradzuje právo zmeny programu.**